Glæsileg vikuferð til dvergríkisins Andorra og Tossa de Mar á Spáni þar sem við kynnumst mannlífi og merkri sögu lítillar þjóðar í Pýreneafjöllunum og njótum sólar á gylltri Costa Brava ströndinni sem er rómuð fyrir fegurð . Ferðin hefst í Barcelona , höfuðborg Katalóníu en þaðan stefnum við á Andorra og eigum ljúfa daga í höfuðborginni Andorra la Vella og nærliggjandi sveitum . Fjallafegurðin er einstök hvert sem litið er og í borginni má finna úrval verslana og veitingastaða . Þegar ekið er um sveitir landsins svífur sveitarómantíkin yfir og á vegi okkar verða töfrandi bæir , sem margir hverjir eiga sér merka sögu . Við dveljum einnig í Tossa de Mar en þar er að finna dulúðlegan klettabæ , Vila Vella , sem við munum að sjálfsögðu skoða . Við förum í töfrandi siglingu til Lloret de Mar , eins vinsælasta ferðamannabæjarins á Costa Brava ströndinni . Síðasta daginn höldum við í skoðunarferð um Barcelona , þá yndislegu heimsborg sem varðveitir margar magnaðar byggingar . Brottför frá Keflavík kl. 19:25 . Mæting í Leifsstöð í síðasta lagi 2,5 klst. fyrir brottför . Lending í Barcelona kl. 01:40 að staðartíma aðfaranótt 6. september . Gist verður í Barcelona fyrstu nóttina . 6. september | Dvergríkið Andorra Við ökum fallega leið til dvergríkisins Andorra í austanverðum Pýreneafjöllunum . 7. september | Skoðunarferð í Andorra Við hefjum daginn á fróðlegri skoðunarferð um borgina með heimamann í fararbroddi . Eftir hádegi gefst tími til að rölta um borgina Andorra la Vella og kanna umhverfið nánar á eigin spýtur . Upplagt er að líta inn til kaupmanna en verslanir í borginni eru um 1.500 talsins og bjóða upp á nánast allt sem hugurinn girnist . Nú kveðjum við Andorra og fjöllin og stefnum til strandar . Þar bíður okkar miðaldabærinn Tossa de Mar sem stendur á hinni glæsilegu Costa Brava strönd á Spáni . Hér munum við gista í fjórar nætur á góðu hóteli . Farið verður í siglingu til Lloret de Mar , eins vinsælasta ferðamannabæjarins á ströndinni . Að lokinni skoðunarferð um bæinn kemur rútan og nær í hópinn en á leið okkar til baka verður stoppað á markaði þar sem okkur verður boðið upp á vínsmökkun , pylsur og fjölmargar tegundir af salami . 10. september | Útimarkaður & ganga í Tossa de Mar Það er líf og fjör í Tossa de Mar þennan morgun en þá er mjög skemmtilegur útimarkaður rétt við hótelið sem upplagt er að skoða . Gaman er að rölta um í gamla bænum þar sem mikið er af skemmtilegum verslunum og veitingastöðum . Eftir hádegi verður farið með fararstjóra upp í elsta hluta bæjarins , klettabæinn Vila Vella sem er umkringdur borgarmúrum og turnum frá 14. öld . 11. september | Dagur í slökun og rólegheit Ljúfur dagur í slökun og rólegheitum . Nú er upplagt að nota þessa frábæru aðstöðu við hótelið eða líta inn í lokkandi og skemmtilegar verslanir bæjarins . Einnig er hægt að kanna umhverfið betur á eigin vegum og fá sér göngu á ströndinni sem er einstaklega fögur . Nú er komið að því að kveðja þennan yndislega stað á Costa Brava ströndinni . Eftir morgunverð verður ekið til heimsborgarinnar Barcelona , höfuðborgar Katalóníu sem er með fegurstu borgum álfunnar . Við förum í skoðunarferð með rútu um borgina og stoppum við Katalóníu torgið . Þar er hægt að fá sér hressingu eða kíkja í búðir áður en ekið verður út á flugvöll . Brottför frá Barcelona er kl. 16:10 og lending í Keflavík kl. 18:40 að staðartíma . Dvölin í Prag varð öllu lengri en áætlað var í fyrstu eða samtals ellefu ár , en Soffía flutti aftur heim til Íslands haustið 2009 .